જમ્મુ: જમ્મુ કાશ્મીરમાં છેલ્લા કેટલાક દિવસોથી ચાલી રહેલા તોફાનોને લઇને કર્ફ્યૂ લાદવામાં આવ્યો હતો. જેમાં આજે સ્થિતિમાં સુદારો જોવા મળતા કાશ્મીરના ચાર જિલ્લામાં અને શ્રીનગર શહેરમાં કેટલાક ભાગમાં કર્ફ્યૂ હચાવી લેવામાં આવ્યો છે. પરંતુ ઘાટીના કેટલાક વિસ્તારમાં હજુ કર્ફ્યૂ છે. એક પોલીસ અધિકારીએ જણાવ્યું છે કે, ‘બાંદીપોરા, બારોમૂલા, બડગામ અને ગાંદરબલ જિલ્લાની સાથે સાથે શ્રીનગર શહેરના કેટલાક ભાગમાં સ્થિતિમાં સુધારો જોતા કર્ફ્યૂ હટાવી લેવામાં આવ્યો છે.’